גאבור פלודי

גאבור פלודי (במקור ואטרסדורף, בהונגרית: Faludi Gábor; דווצ'ר, 13 במאי 1846 – בודפשט, 4 במאי 1932) היה מנהל תיאטרון הונגרי-יהודי שהיה המייסד המשותף והמנהל הראשון של תיאטרון הקומדיה של בודפשט.

 ביוגרפיה 
נולד בשם גאבור ואלטרסדורף בעיירה טט (כ-4,000 תושבים בצפון-מערב הונגריה) בשנת 1846. על פי המרשם של הקהילה היהודית במקום הוריו היו ואלטרסדורף שאלאמון (שלמה) וקליין רוזאליה (סאלי) שנפטרה בגיל 47. עד 1878 הוא היה סוחר בעיירה דֶבֶצֶ'ר, שם נולדו ארבעת ילדיהם. בשנת 1878 עברה המשפחה לבודפשט, והוא הקים שם את משרד הכרטיסים ההונגרי הראשון. בשנת 1886 שינה את שם משפחתו לפלודי. בשנת 1896 הקים את תיאטרון הקומדיה של בודפשט יחד עם הרוזן אישטוואן קגלביץ' והסופר פרנץ סצ'י. הוא רכש כמות משמעותית ממניות התיאטרון ועמד בראש ענייני הכספים של העסק. אחרי הפרידה של קגלביץ' וסצ'י מהתיאטרון, השתלט עליו פלודי וגם על ניהולו. בשנת 1917 חכר תיאטרון נוסף, "תיאטרון העיר".

מיום הקמת תיאטרון הקומדיה בשנת 1896 הוא מילא תפקיד חשוב בחיי התיאטרון ההונגרי. תחילה רכש התיאטרון את תשומת לב הקהל באמצעות סגנון המשחק החדשני שלו וקלילות היצירות שהועלו על ידו, ומשנת 1907 הפך לאחד התיאטראות החשובים ביותר בתחום הדרמה הבורגנית ההונגרית ולגורם קובע בחיי הספרות באותה עת. תיאטרון הקומדיה הפך במהרה לסמל של לִיפּוֹטְוַוארוֹש (חלק מרובע 5 של בודפשט), מקום מגוריה של הבורגנות הגרמנית והיהודית החדשה שנטמעו במהירות בשכניהם ההונגרים.

 משפחתו 
ממוזער|קברו של גאבור פלודי ושל אשתו יוזפין בבית הקברות היהודי ברחוב שלגוטאריאני בבודפשט
גאבור פלודי היה בעלה של יוזפין לוי (Lővy Josefin), ואביהם של מנהל התיאטרון מיקלוש פלודי, והתאומים ינה פלודי ושאנדור פלודי. בתו, הרמינה פלודי, הייתה אשתו של ינה ואז'וני, המפקח הראשי על מסילות ברזל וקווי הספנות של הונגריה משנת 1906, ומשנת 1914 מנכ"ל רכבות הונגריה (מ.א.ב). ינה ואז'וני היה אחיו של השר וילמוש ואז'וני.

 כתבו עליו 
 אדן בארדי: תיאטרון הקומדיה הישן (בודפשט, 1957)
 שאנדור הוניאדי: 40 שנה לתיאטרון הקומדיה (בודפשט, 1936)
 אנדור קלר: התא שמאל ארבע (רומן, עמ' 1960)

 ראו גם 

 A népopera 
 Blaha Lujza emlékalbum. Szerk. Porzsolt Kálmán. Bp., Blaha Lujza Emlékbizottság, 1927.
 Das geistige Ungarn. Biographisches Lexikon. Hrsg. Oscar von Krücken, Imre Parlagi. Wien-Leipzig, W. Braumüller, 1918.
 הלקסיקון ההונגרי לאומנות הבמה Magyar színházművészeti lexikon. Főszerk. Székely György. Bp., Akadémiai Kiadó, 1994.
 Magyar Színművészeti Lexikon. Szerk. Erődi Jenő és Kürthy Emil összegyűjtött anyagának felhasználásával... Schöpflin Aladár. Bp., Országos Színészegyesület és Nyugdíjintézete, 1929.
 Don Péter: Magyar zsidó históriák. Anekdota lexikon. Szerk. és életrajzi lexikonnal kieg. Raj Tamás. Bp., Makkabi, 1997.
לקסיקון יהודי הונגרי Magyar zsidó lexikon. Szerk. Ujvári Péter. Bp., Zsidó Lexikon, 1929
 לקסיקון שחקני הבמה Színészeti lexikon. Szerk. Németh Antal. Bp., Győző Andor, 1930.
 Tolnai új világlexikona. Bp., Tolnai, 1926-1933.
 לקסיקון ביוגרפי הונגרי Új magyar életrajzi lexikon. Főszerk. Markó László. Bp., Magyar Könyvklub.
 Veszprém megyei életrajzi lexikon. Főszerk. Varga Béla. Veszprém, Veszprém Megyei Önkormányzatok Közgyűlése, 1998.

 קישורים חיצוניים 

 תולדות תיאטרון הקומדיה של בודפשט 
 Netlexikon.hu
 על גאבור פלודי באתר תיאטרון הקומדיה 
http://mek.oszk.hu/02100/02139/html/sz07/17.html

 הערות שוליים 

קטגוריה:יהודים הונגרים
קטגוריה:מפיקי תיאטרון
קטגוריה:תיאטרון הונגרי
קטגוריה:מנהלי תיאטראות בהונגריה
קטגוריה:משפחת פלודי
קטגוריה:דווצ'ר: אישים
קטגוריה:אישים הקבורים בבית הקברות היהודי ברחוב שלגוטאריאני
קטגוריה:הונגרים שנולדו ב-1846
קטגוריה:הונגרים שנפטרו ב-1932